P6_TA(2007)0468
Konventionaaliset energianlähteet ja energiateknologia
Euroopan parlamentin päätöslauselma 24. lokakuuta 2007 konventionaalisista energianlähteistä ja
energiateknologiasta (2007/2091(INI))
Euroopan parlamentti, joka
— ottaa huomioon komission tiedonannon ”Energiapolitiikka Euroopalle ”(KOM(2007)0001),
— ottaa huomioon komission tiedonannon ”Kestävää sähköntuotantoa fossiilisista polttoaineista: tavoit-
teena kivihiilen päästöjen lähes täydellinen eliminointi vuodesta 2020 ”(KOM(2006)0843),
— ottaa huomioon komission tiedonannon ”Ohjeellinen ydinalan ohjelma osoitettu Euratomin perustamis-
sopimuksen 40 artiklan mukaisesti Euroopan talous- ja sosiaalikomitealle lausuntoa varten ”
(KOM(2006)0844),
— ottaa huomioon komission tiedonannon ”Euroopan strategisen energiateknologiasuunnitelman laatimi-
nen”(KOM(2006)0847),
— ottaa huomioon 10. toukokuuta 2007 hyväksymänsä päätöslauselman ”Euratomin toiminnan arviointi
—50 vuotta eurooppalaista ydinenergiapolitiikkaa ”(1),
— ottaa huomioon 14. joulukuuta 2006 hyväksymänsä päätöslauselman Euroopan strategiasta kestävän,
kilpailukykyisen ja varman energiahuollon turvaamiseksi —Vihreä kirja (2),
— ottaa huomioon 1. kesäkuuta 2006 hyväksymänsä päätöslauselman energiatehokkuudesta annetusta
vihreästä kirjasta ”Enemmän tuloksia vähemmällä ”(3),
— ottaa huomioon 23. maaliskuuta 2006 hyväksymänsä päätöslauselman energiahuollon varmuudesta
Euroopan unionissa (4),
— ottaa huomioon liikenne-, televiestintä- ja energianeuvoston 23. marraskuuta 2006 tekemät päätelmät
energiatehokkuuden toimintasuunnitelmasta,
— ottaa huomioon Eurooppa-neuvoston puheenjohtajan 8. ja 9. maaliskuuta 2007 antamat päätelmät
Eurooppa-neuvoston toimintasuunnitelman (2007 –2009) ”Euroopan energiapolitiikka ”hyväksymisestä,
— ottaa huomioon Salvador Garriga Polledon työjärjestyksen 113 artiklan mukaisesti esittämän päätös-
lauselman puhtaasta hiiliteknologiasta (B6-0143/2007),
— ottaa huomioon työjärjestyksen 45 artiklan,
— ottaa huomioon teollisuus-, tutkimus- ja energiavaliokunnan mietinnön sekä kehitysyhteistyövalio-
kunnan, kansainvälisen kaupan valiokunnan, ympäristön, kansanterveyden ja elintarvikkeiden turvalli-suuden valiokunnan ja aluekehitysvaliokunnan lausunnot (A6-0348/2007),
(1) Hyväksytyt tekstit, P6_TA(2007)0181.
(2) Hyväksytyt tekstit, P6_TA(2006)0603.
(3) EUVL C 298 E, 8.12.2006, s. 273.
(4) EUVL C 292 E, 1.12.2006, s. 112.C 263 E/424 FI 16.10.2008 Euroopan unionin virallinen lehti
Keskiviikko 24. lokakuuta 2007
A. katsoo, että energian toimitusvarmuus, uusiutuvat energianlähteet, energiansäästö, energiatehokkuus ja
energiahuollon monipuolistaminen ovat yhä keskeisempiä kysymyksiä energiapolitiikassa, koska EU:non suuresti riippuvainen energian tuonnista,
B. ottaa huomioon, että tavanomaisilla energianlähteillä, kuten hiili, öljy, maakaasu ja ydinvoima, on jat-
kossakin merkittävä rooli energiahuollossa,
C. ottaa huomioon, että jos ennaltaehkäiseviin toimiin ei ryhdytä, EU:n riippuvuus tuonnista kasvaa fossii-
listen polttoaineiden osalta 65 prosenttiin vuoteen 2030 mennessä ja että maakaasun ja öljyn toimituk-set ovat epävarmoja geopoliittisten riskien sekä lisääntyvän kysyntäkilpailun vuoksi,
D. ottaa huomioon, että hiilentuotannon alasajolla on merkittävä taloudellinen ja sosiaalinen vaikutus
alueisiin, joilla ei ole juurikaan vaihtoehtoja taloudellisen toiminnan monipuolistamiseksi ja työpaikko-jen luomiseksi,
E. ottaa huomioon, että autot, joissa on sähköinen voimansiirto, tarjoavat mahdollisuuksia merkittäviin
tehokkuusparannuksiin sillä edellytyksellä, että niihin ladataan sähköä vain vähän hiilidioksidipäästöjäaiheuttavista lähteistä,
F. ottaa huomioon, että riippuvuutta öljystä voidaan vähentää myös toimilla, joilla torjutaan autojen mer-
kittäviä kasvihuonekaasupäästöjä,
G. ottaa huomioon, että EU:n sähkön bruttotuotannosta 31 prosenttia tuotetaan ydinvoimalla, 29 prosent-
tia hiilellä, 19 prosenttia kaasulla, 14 prosenttia uusiutuvilla energianlähteillä ja 5 prosenttia öljyllä,
H. katsoo, että fossiilisten energianlähteiden käyttö jatkossa edellyttää lisätoimenpiteitä ilmastonmuutoksen
torjumiseksi,
I. ottaa huomioon, että EU on asettanut kunnianhimoisia kasvihuonekaasujen vähentämisen tavoitteita
olennaisena osana ilmastonmuutoksen torjumista koskevaa politiikkaansa,
J. ottaa huomioon, että tavanomaisia energialähteitä voidaan käyttää polttoaineiden tuottamiseen,K. katsoo, että EU:n kivihiilikaivosteollisuuden rakenneuudistuksen yhteydessä on järkevää, jopa toimitus-
varmuuden kannalta, ylläpitää nykyisen tasoisia huomattavia kotimaisia kivihiilivaroja,
L. katsoo, että yhteisön lainsäädäntö, kuten sähköntuotannon edistämisestä uusiutuvista energialähteistä
tuotetun sähkön sisämarkkinoilla 27. syyskuuta 2001 annettu Euroopan parlamentin ja neuvostondirektiivi 2001/77/EY (
1), on edistänyt teknistä kehitystä ja yksityisen sektorin tutkimusta ja kehitystä,
Yleiskatsaus
1. pitää myönteisinä komission edellä mainittuja tiedonantoja kestävästä sähköntuotannosta fossiilisilla
polttoaineilla, Euroopan strategisesta energiateknologiasuunnitelmasta sekä ohjeellisesta ydinalan ohjelmasta;
2. korostaa, että energiatehokkuuden parantaminen edistää merkittävällä tavalla kestävyyttä ja toimitus-
varmuutta ja parantaa samalla EU:n tuottajien vientimahdollisuuksia;
3. korostaa energiavarojen jatkuvan vähentymisen vuoksi energianlähteiden monipuolistamisen merki-
tystä; tunnustaa myös ydinfission merkityksen ja ydinfuusion tulevan merkityksen joissakin maissa; kiinnit-tää huomiota energiavarojen alueellisen käytön merkitykseen toimitusvarmuuden kannalta;
(1) EYVL L 283, 27.10.2001, s. 33.16.10.2008 FI C 263 E/425 Euroopan unionin virallinen lehti
Keskiviikko 24. lokakuuta 2007
4. katsoo, että fossiilisten polttoaineiden käyttöön perustuvan voimalateknologian tehokkuutta ja ydin-
voimaloiden turvallisuusstandardeja on parannettava edelleen, ja että ydinfuusioteknologiaa on kehitettävänopeasti, mikä edellyttää myös tutkimusrahoituksen lisäämistä vastaavalla tavalla;
5. kehottaa jäsenvaltioita sekä alue- ja paikallisviranomaisia monipuolistamaan ja hajauttamaan energian-
tuotantoa käyttämällä tarkoituksenmukaisimpia energiavaroja EU:n eri alueilla ja ottamalla huomioon pai-kalliset erityispiirteet;
6. huomauttaa, että kestävän energian saatavuuden parantaminen on avainasemassa, jotta kehitysmaat
voivat saavuttaa vuosituhattavoitteensa, ja toteaa, että arviolta 2 miljardia ihmistä kärsii tällä hetkellä ener-gian saannin rajoituksista, mikä vaikeuttaa heidän taloudellisen kehityksen ja elintason parantamisen mah-dollisuuksiaan;
7. korostaa, että markkinahäiriöt leimaavat sisäisiä energiamarkkinoita siihen saakka, kunnes energiapoli-
tiikkaan sovelletaan saastuttaja maksaa -periaatetta, josta määrätään EY:n perustamissopimuksen 174 artik-
lan 2 kohdassa; kehottaa painokkaasti siksi jälleen kerran jäsenvaltioita sisällyttämään ulkoiset kustannuksetenergiakustannuksiin, ympäristö- ja seurannaiskustannukset mukaan luettuina;
8. huomauttaa, että energianhinnoissa on otettava huomioon energiantuotannon todelliset ulkoiset kus-
tannukset, kuten ympäristönsuojeluun liittyvät kustannukset;
9. katsoo, että kasvihuonekaasupäästöjä voidaan vähentää energia-alalla vain käyttämällä entistä enem-
män vähän hiilidioksidipäästöjä aiheuttavia teknologioita, kuten ydinteknologiaa, puhdasta hiiliteknologiaaja uusiutuvia energialähteitä;
Energiateknologia
10. korostaa, että Euroopassa energiahuollon kestävyys voidaan saavuttaa vain huomattavien tutkimus-
toimien ja kuluttajien käyttäytymisen muuttumisen avulla;
11. pitää myönteisenä EU:n ja Yhdysvaltojen transatlanttiseen kumppanuuteen sisältyvää EU:n ja
Yhdysvaltojen transatlanttista talousneuvostoa, jota koskeva sopimus allekirjoitettiin Washingtonissa 30. huh-tikuuta 2007, sekä sitä, että mainittu talousneuvosto auttaa lisäämään transatlanttista yhteisymmärrystäenergiaan liittyvissä kysymyksissä; korostaa tarvetta vahvistaa siteitä energiakysymyksissä, missä yhteydessäon otettava huomioon myös lainsäädännölliset näkökohdat;
12. toteaa, että Eurooppa on johtavassa asemassa koko maailmassa innovatiivisten energiateknologioiden,
kuten energiatehokkuuden ja uusiutuvien energiamuotojen tutkimuksen ja kehittämisen alalla sekä erityisesti
ydinfuusioteknologian alalla;
13. kehottaa painokkaasti jäsenvaltioita, alueita ja muita toimijoita hyödyntämään tehokkaasti koheesio-
politiikan tarjoamia mahdollisuuksia ja investoimaan uusiin energiateknologioihin, jotka perustuvat sekäuusiutuviin energialähteisiin että kestäviin fossiilisiin polttoaineisiin ( ”vähäpäästöiset voimalat ”);
14. kehottaa painokkaasti jäsenvaltioita ja alueviranomaisia parantamaan energian toimitusvarmuutta
lisäämällä suoraa yhteistyötä energia-alalla erityisesti raja-alueilla;
15. suosittelee tehokkaita investointeja innovointiin ja sovellettuun tutkimukseen sekä pääomainvestoin-
teja älykkäisiin energiaverkkoihin ja älykästä sähköverkkoa koskevaan teknologiaan;
16. panee merkille, että EU:n ulkopuoliset valtiot ja alueet sijoittavat tällä hetkellä valtavia summia tutki-
mukseen ja kehittämiseen, mikä saattaa keskipitkällä aikavälillä vaarantaa Euroopan johtavan aseman tekno-logiassa, ja että toisaalta on vältettävä rahoituksen liiallista keskittämistä mihinkään yksittäiseen alaan; koros-taa, että ilmastonmuutoksen rajoittamisen maailmanlaajuisen velvoitteen vuoksi on pidettävänä toivottavana,että kehitysmaat eivät jää jälkeen hiilidioksidin talteenotossa ja varastoinnissa, ja korostaa, että tässä yhtey-dessä on ehdottomasti toimittava läheisessä yhteistyössä Intian ja Kiinan kanssa;C 263 E/426 FI 16.10.2008 Euroopan unionin virallinen lehti
Keskiviikko 24. lokakuuta 2007
17. korostaa, että EU:n teknologinen etumatka, joka perustuu EU:n ja jäsenvaltioiden tutkimustoimintaan,
vahvistaa eurooppalaisen teollisuuden kilpailukykyä ja luo työpaikkoja Eurooppaan;
18. kehottaa EU:ta, jäsenvaltioita ja yrityksiä toissijaisuusperiaatteen mukaisesti tehostamaan energiaan
liittyvää tutkimusta ja kehittämistä siten, että erityisiä tavoitteita ovat energiantuotannon ja energiatoimitus-
ten tehokkuuden parantaminen, ympäristövaikutusten vähentäminen, nykyisten teknologioiden turvallisuu-den lisääminen, uusiutuvien energiamuotojen varastointiteknologian kehittäminen sekä uusien ydinreaktori-sukupolvien ja ydinfuusion kaltaisten uusien energiateknologioiden kehittäminen;
19. suosittelee niiden energiavarojen osalta, joiden saatavuus on rajoitettua ja jotka ovat tulevina vuosina
ratkaisevan tärkeitä jäsenvaltioiden energiaturvallisuuden ja riippumattomuuden kannalta, että tulevassaEuroopan strategisessa energiateknologiasuunnitelmassa pitäisi suosia sellaisen teknologian kehittämistä,jossa hyödynnetään optimaalisesti teknologian mahdollisuuksia vähentää kasvihuonekaasupäästöjen koko-naismäärää;
20. toteaa, että vuoden 2020 tavoitteet, joiden mukaisesti vähintään 20 prosenttia EU:n energiankulutuk-
sesta katetaan uusiutuvalla energialla ja energiatehokkuutta parannetaan 20 prosentilla, antaa EU:lle hyvätmahdollisuudet saavuttaa paljon suurempi uusiutuvien energialähteiden osuus ja levittää energiatehokastateknologiaa pitkällä aikavälillä; pitää erittäin tärkeänä, että Euroopan strategisessa energiateknologiasuunni-telmassa otetaan täysimääräisesti huomioon tämä pitkällä aikavälillä tapahtuva siirtyminen kohti uusiutuvaaenergiaa koskevaa teknologiaa ja parannettua energiatehokkuutta kaikilla talouden aloilla;
21. pitää myönteisenä komission ilmoitusta esittää kevään 2008 huippukokoukseen mennessä Euroopan
strateginen energiateknologiasuunnitelma; kysyy kuitenkin, mistä sen rahoitus aiotaan hankkia;
22. kehottaa komissiota tukemaan synteettisten polttoaineiden teknologiaa, koska sen avulla voidaan
vahvistaa energian toimitusvarmuutta ja vähentää tieliikennealan päästöjä EU:ssa;
23. huomauttaa, että uusien energiateknologioiden julkisen käynnistystuen on oltava määrältään asian-
mukaista, että sen myöntämisessä on otettava huomioon uuden energiateknologian kaupallinen elinkelpoi-suus, ja että käynnistystuki on lopetettava viimeistään siinä vaiheessa, kun mainitulla tavalla tuettu uusiteknologia on kilpailukykyinen;
24. kiinnittää neuvoston tavoin huomiota tarpeeseen varmistaa, että uutta kapasiteettia rakennettaessa
käytetään tehokkainta käytettävissä olevaa teknologiaa, mukaan luettuna sähkön ja lämmön yhteistuotanto,kaukolämmitys ja jäähdytyslämpö sekä teollisuuden tähdelämpö;
25. painottaa, että vähintään Lissabonin tavoitteiden saavuttaminen ja kansainvälisesti hyväksytyn ehdo-
tuksen esittäminen talousarviotulojen vähimmäisosuuden osoittamisesta tutkimukselle edistäisi ilmaston-muutoksen torjuntaa;
Fossiiliset polttoaineet
26. painottaa, että fossiiliset polttoaineet säilyttävät tärkeän asemansa EU:n energian toimitusvarmuuden
takaamisessa, ja korostaa maakaasun merkitystä vähiten hiiltä sisältävänä fossiilisena polttoaineena;
27. korostaa, että fossiilisia polttoaineita on pitkällä aikavälillä pakko käyttää sähköntuotantoon siihen
saakka, kunnes perustarpeet voidaan täyttää uusiutuvilla energialähteillä;
28. korostaa, että omat fossiiliset energianlähteet, ennen kaikkea suuret hiiliesiintymät ja hyödyntämättö-
mät öljy- ja kaasuvarat joissakin jäsenvaltioissa ja Norjassa, parantavat osaltaan energian toimitusvarmuutta;suosittelee, että tulevaisuudessa energiatuotantolaitokset on varustettava hiilidioksidin talteenotto- ja varas-tointiteknologialla (CCS-teknologia) aina kun se on teknisesti mahdollista; katsoo, että sovellettavien lakeihinperustuvien ja hallinnollisten sääntöjen olisi edistettävä optimaalisia tuotanto-olosuhteita;16.10.2008 FI C 263 E/427 Euroopan unionin virallinen lehti
Keskiviikko 24. lokakuuta 2007
29. katsoo, että fossiilisten polttoaineiden tehokkuutta on lisättävä ja että niiden päästöjen vähentämistä
on tehostettava tukemalla muun muassa sähkön ja lämmön yhteistuotantoa; toteaa kuitenkin, että jotkuteurooppalaiset voimalaitokset ovat jo nyt maailman tehokkaimpia;
30. kehottaa komissiota kannustamaan investointeja sähkön ja lämmön yhteistuotantoon; toteaa, että
sähkön ja lämmön tehokas yhteistuotanto voi kaksinkertaistaa tavallisen hiilivoimaa käyttävän lauhdutus-laitoksen tehokkuuden;
31. huomauttaa, että toimitusvarmuuden ja kustannustehokkuuden kannalta ei ole järkevää vaikeuttaa
moderneimpien ja tehokkaimpien hiilivoimaloiden rakentamista väärin suunnattujen markkinakannustimienavulla;
32. kehottaa komissiota varmistamaan, ettei päästökauppajärjestelmä estä nykyisten laitosten korvaamista
nykyaikaisilla ja ilmastoystävällisemmillä laitoksilla, kuten ydinvoimaloilla;
33. kehottaa parantamaan edelleen Kioton pöytäkirjan puhtaan kehityksen mekanismia, jotta sen avulla
voidaan sen tarkoituksen mukaisesti siirtää tehokasta, puhdasta ja soveltuvaa energiateknologiaa kehitys-maihin;
34. kehottaa komissiota varmistamaan päästökauppajärjestelmän toimintaa tarkistaessaan, että asian-
mukaista huomiota kiinnitetään lämmöntuotantomarkkinoiden erityisongelmaan, jonka muodostavatlähinnä yksittäiset fossiilisia polttoaineita käyttävät polttimet (boilerit), jotka polttimen pienen koon takiaeivät kuulu päästökauppajärjestelmän piiriin;
35. kehottaa nykyisiä, fossiilisia polttoaineita käyttäviä voimaloita parantamaan energiatehokkuuttaan ja
vaikutustaan ympäristöön;
36. toteaa, että hiilidioksidin talteenotto- ja varastointiteknologia vähentää voimalaitosten tehokkuutta ja
että hiilidioksidin varastointiin liittyvät tekniset, oikeudelliset ja ympäristöongelmat voidaan ratkaista vain
tutkimuksen ja poliittisten aloitteiden avulla; pitää kuitenkin tärkeänä sitä, että hiilidioksidin talteenotto- ja
varastointiteknologian laitteet olisi asennettava fossiilisiin voimalaitoksiin niin pian kuin se on käytännössämahdollista;
37. on vakuuttunut siitä, että tehokkain tapa varmistaa, että kasvihuonekaasut eivät vaikuta ilmaston-
muutokseen, on vähentää nopeasti ja huomattavasti kasvihuonekaasujen tuotantoa; katsoo tässä yhteydessä,että hiilidioksidin talteenotto- ja varastointiteknologia on vain yksi väline, jolla ilmastonmuutosta voidaanhidastaa;
38. katsoo, että hiilidioksidin talteenotto ja varastointi eivät ole välttämättä kannattava vaihtoehto pienille
voimalaitoksille, jotka tuottavat vain suhteellisen pieniä määriä energiaa ja ovat olemassa lähinnä toimitus-varmuuden takia;
39. vaatii, että hiilidioksidin talteenotto- ja varastointiteknologian puitteissa tutkimuksella on tehostettava
myös tehokkuustappioiden minimoimista, hiilidioksidin turvallisen varastoinnin edistämistä ja käytettävienkemiallisten ja biologisten menetelmien selventämistä hiilidioksidin sitomisessa;
40. vaatii laajan geologisen kartoituksen käynnistämistä mahdollisuuksien ja sopivimpien paikkojen löy-
tämiseksi hiilidioksidin turvallista varastointia varten;
41. korostaa, että vaikka hiilidioksidin talteenotto ja varastointi perustuu osittain jo testattuihin yksittäis-
komponentteihin, se ei perustu teollisessa mittakaavassa testattuun kokonaiskonseptiin;
42. viittaa asianmukaisten tietojen puuttumiseen hiilidioksidin varastoinnin sivuvaikutuksista maaperän
kerroksiin;C 263 E/428 FI 16.10.2008 Euroopan unionin virallinen lehti
Keskiviikko 24. lokakuuta 2007
43. ei pidä hiilidioksidipäästötöntä sähköntuotantoa kaikissa hiilivoimaloissa koskevia sitovia tavoitteita
järkevinä, koska siinä vaiheessa, kun mainittu teknologia on kehitetty ja käyttövalmis, hiilidioksidin talteen-otto- ja varastointiteknologian käyttöä ohjaa EU:n päästökauppajärjestelmä; kehottaa siitä huolimatta teolli-suutta soveltamaan ”talteenottovalmiuden ”käsitettä uusia fossiilivoimaloita kehittäessään;
44. kehottaa komissiota esittämään nopeasti hiilidioksidin talteenottoa ja varastointia koskevan lakiehdo-
tuksen hiilidioksidin varastointia koskeviin oikeudellisiin kysymyksiin vastaamiseksi sekä kyseisten hankkei-
den investointiturvan varmistamiseksi;
45. kehottaa komissiota arvioimaan hiilidioksidin talteenoton ja varastoinnin mahdollisia riskejä ja vah-
vistamaan vaatimukset hiilidioksidin talteenotto- ja varastointitoimien lupia ja havaittujen riskien ja vaiku-tusten hallintaa varten;
46. vaatii, että samalla kun tutkitaan mahdollisuuksia geologiseen varastointiin osana hiilidioksidin
talteenotto- ja varastointiteknologiaa, on taattava, että hiilidioksidi varastoidaan turvallisesti ja pysyvästi paik-koihin, joista hiili ei vuoda takaisin ilmakehään;
47. katsoo, että saastuttamattomiin hiiliteknologioihin liittyvät esittelyhankkeet on toteutettava alueilla,
joilla on perinteisesti harjoitettu hiilikaivostoimintaa ja jotka kärsivät tuotannon alasajon vaikutuksista jajoilla rahoitusta on supistettu nykyisen rahoituskehyksen (2007 –2013) soveltamiskaudella;
48. kehottaa komissiota esittämään selkeät poliittiset suuntaviivat hiilidioksidin talteenotto- ja varastointi-
teknologiaan liittyvän tutkimuksen edistämiseksi tavoitteena tutkia tapoja, joilla hiilidioksidin talteenotto- javarastointiteknologiaa voidaan käyttää kaupallisessa sähköntuotannossa, ja kehottaa komissiota esittämäänehdotuksia, joiden tarkoituksena on välttää hiilidioksidin talteenotto- ja varastointimenettelyjen ja päästö-kauppajärjestelmän väliset epäjohdonmukaisuudet niiden soveltamisessa, ja kehottaa komissiota samallavarmistamaan, että mainitut suuntaviivat ja ehdotukset eivät haittaa uusiutuvien energiamuotojen ja energia-tehokkuuden kehittämistä;
49. korostaa, että on tärkeää tiedottaa kivihiilivoimaloiden läheisyydessä olevien alueiden asukkaille niihin
liittyvistä vaaroista, ja huomauttaa, että olisi hyödyllistä julkaista suunnitelmia nykyisten voimaloiden uuden-aikaistamiseksi ja niiden ympäristövaikutusten vähentämiseksi;
50. tunnustaa, että teknologisen edistyksen nykyvaiheessa arvioidaan, että hiilidioksidin talteenotto- ja
varastointiratkaisuilla tuotettu sähkö tulee yhtä kalliiksi kuin uusiutuvista energialähteistä saatava sähkö;
51. korostaa entistä läheisemmän yhteistyön merkitystä komission ja yksityisen sektorin välillä, jotta
saastuttamattoman hiiliteknologian käyttöön saaminen helpottuisi;
52. painottaa, että vaikka hiilidioksidin talteenoton ja varastoinnin tutkimuksen ja kehittämisen rahoitusta
on lisättävä, sitä ei saa tehdä uusiutuvia energialähteitä koskevan tutkimuksen kustannuksella;
53. kehottaa painokkaasti komissiota ja jäsenvaltioita käynnistämään hiilidioksidin talteenotto- ja varas-
tointiteknologioita koskevia tiedotuskampanjoita, joihin sidosryhmät ja poliittiset päättäjät osallistuvat;
54. varoittaa yksipuolisesta riippuvuudesta tietyistä kaasun toimittajista tai toimitusreiteistä ja korostaa
nestemäisen maakaasun merkitystä kaasuntuonnin monipuolistamisessa;
55. kehottaa painokkaasti komissiota tekemään entistä laajempia geologisia tutkimuksia, joilla pyritään
löytämään uusia fossiilisten polttoaineiden esiintymiä jäsenvaltioiden alueelta;
56. pahoittelee, ettei komissio käsitellyt energiapaketissa yksityiskohtaisemmin öljyn toimitusvarmuutta,
ja kehottaa komissiota esittämään asiaa koskevan tiedonannon;16.10.2008 FI C 263 E/429 Euroopan unionin virallinen lehti
Keskiviikko 24. lokakuuta 2007
57. muistuttaa, että fossiiliset polttoaineet muodostavat tärkeän perustan, jota voitaisiin käyttää vedyn
laajamittaiseen tuotantoon energian kantajaksi ja polttoaineeksi;
58. on huolissaan hiilivoimaloiden mittavista rakennustöistä Kiinassa ja Intiassa (jotka kehittyvinä maina
eivät ole sidottuja Kioton pöytäkirjan noudattamiseen) korostaen sitä seikkaa, että Kiinan odotetaan ohitta-van Yhdysvallat hiilidioksidipäästöjen määrässä vuoden 2007 aikana; ottaa kuitenkin huomioon, että Kiinaja Intia etsivät monipuolisempia energialähteitä; painottaa EU:n ympäristöä säästävän energiateknologianvientimahdollisuuksia; korostaa, että hiilipäästöjen vähentämisen on oltava EU:n kehitysmaihin tekemieninfrastruktuuri-investointien ensisijaisena tavoitteena samalla kun EU tukee talouskasvua, puhtaan energianteknologiaa ja valmiuksien kehittämistä kehitysmaissa;
59. kannattaa komission yhteistyötä Kiinan kanssa, varsinkin vuonna 2005 solmittua EU:n ja Kiinan
välistä kumppanuutta ilmastonmuutosasioissa sekä myöhempää, lähes päästötöntä energiantuotantoteknolo-giaa koskevasta yhteistyöstä vuonna 2006 allekirjoitettua yhteisymmärryspöytäkirjaa, jonka pitäisi kannustaakehittämään puhdasta energiateknologiaa; kehottaa komissiota työskentelemään Kiinan kanssa puhtaan ener-
giateknologian kehittämistä koskevan etenemissuunnitelman laatimiseksi Kiinalle, ja määrittämään keskeisiä
toimia ja välitavoitteita puhtaan energiateknologian kehittämistä ja käyttöönottoa varten Kiinassa; kehottaapainokkaasti komissiota luomaan vastaavanlaisia suhteita myös muiden kehittyvien talouksien, varsinkinIntian ja Brasilian kanssa, joilla myös saattaa olla laajoja hiilivaroja;
60. panee merkille Kansainvälisen energiajärjestön (IAEA:n) vuonna 2005 julkaiseman tutkimuksen
tulokset, joiden mukaan joidenkin teknologioiden käyttöönotto OECD:n ulkopuolisissa maissa saattaisi ollahuomattavasti kustannustehokkaampaa ja olla erityisen tärkeää silloin, kun maiden välillä on suuria erojageologisissa piirteissä ja luonnonvarojen laajuudessa; katsoo, että tällaisissa tapauksissa teollisuusmaiden olisiharkittava kehitysmaille annettavaa taloudellista tukea, joka auttaisi kehitysmaita saavuttamaan kansallisetkäyttöönottotavoitteensa; korostaa, että mahdollisuus myydä käyttöönottovälineitä yli rajojen parantaisitehokkuutta ja varmistaisi, että käyttöönotto tapahtuu siellä, missä se on kustannustehokkainta;
61. kehottaa komissiota tukemaan Maailmanpankin ja alueellisten kehityspankkien pyrkimyksiä luoda
energian investointikehys, jonka yhteydessä käsitellään kustannuksia, riskejä ja institutionaalisia ja tietoakoskevia esteitä vain vähän tai ei lainkaan hiilidioksidia tuottavaa teknologiaa tukevien julkisen ja yksityisenalan kumppanuuksien lisäämiseksi; kehottaa komissiota arvioimaan eri mekanismeja, jotka on suunniteltuhelpottamaan tutkimus- ja kehittämisyhteistyötä, kuten puhdasta kehitystä ja ilmastoa koskevaa Aasian jaTyynenmeren kumppanuutta ja hiilen sitomista käsittelevää foorumia (CSLF) sekä muita teknologian siirto-tavoitteita; kehottaa komissiota kehittämään kansainvälistä rahoitusta, tiedon jakamista sekä tutkimus- ja
kehitysmekanismeja koskevia arviointikriteerejä, jotka perustuvat pitkällä aikavälillä vähän tai ei lainkaan
hiilidioksidia tuottavan teknologian kehityksen tukemiseen;
62. kehottaa painokkaasti komissiota arvioimaan energiapolitiikan alaa koskevien ehdotustensa alueellisia
vaikutuksia ja antamaan tulokset jäsenvaltioiden käyttöön;
63. kehottaa tilanteen kiireellisyyden vuoksi lisäämään välittömästi tukea kehitysmaille sellaisen puhtaan
hiiliteknologian käytössä, joka on osoittautunut toimivaksi ja tehokkaaksi;
64. tukee sellaisen teknologian ja sellaisten hankkeiden edistämistä, joilla parannetaan kehitysmaiden
energiatehokkuutta ja energian saatavuutta niissä, ja jotka mukautetaan erityisesti kyseisten maiden tarpeisiinja olosuhteisiin esimerkiksi siten, että ihmisiä opetetaan itse valmistamaan energiatehokkaita uuneja; katsoo,että näin voidaan sekä luoda työpaikkoja että torjua aavikoitumisen ja ilmastonmuutoksen etenemistä sekämyös parantaa ihmisten terveyttä;
Ydinvoima
65. pitää myönteisenä sitä, että ohjeellinen ydinalan ohjelma muodostaa perustan kattavalle keskustelulle
eurooppalaisesta ydinvoimavaihtoehdosta;
66. painottaa, että ydinenergia on välttämätöntä perusenergiantarpeen täyttämiseksi Euroopassa keski-
pitkällä aikavälillä;C 263 E/430 FI 16.10.2008 Euroopan unionin virallinen lehti
Keskiviikko 24. lokakuuta 2007
67. tukee Eurooppa-neuvoston maaliskuussa 2007 antamaa ehdotusta käydä ennakkoluulotonta keskus-
telua ydinenergian mahdollisuuksista ja riskeistä;
68. huomauttaa, että tällä hetkellä ydinenergia-alan tutkimuksen rahoituksessa keskitytään pääasiassa tur-
vallisuusteknologiaan;
69. tunnustaa ydinenergian merkityksen merkittävänä osana sähköntuotantoa 15:ssä 27 jäsenvaltiosta ja
siten koko EU:ssa, ja ottaa huomioon, että ydinvoimalla tuotetaan kolmannes EU:n sähköntuotannosta;
70. panee merkille, että EU:n ydinenergiantuotantoa on kehitetty teollisesti ja laajamittaisesti neljän vuosi-
kymmenen ajan, ja sen luotettavuus ja turvallisuus ovat parantuneet koko ajan;
71. panee merkille, että Suomi, Ranska, Bulgaria, Romania, Slovakia, Liettua (yhteistyössä Latvian ja Viron
kanssa), Iso-Britannia, Puola ja T šekin tasavalta rakentavat tai suunnittelevat uusia ydinvoimaloita tai tutkivat
rakentamisen mahdollisuutta;
72. toteaa, että ydinenergia on tällä hetkellä Euroopan merkittävin hiilidioksidipäästöiltään vähäinen ener-
gianlähde, ja korostaa ydinenergian ratkaisevan tärkeää roolia ilmastonmuutoksen torjunnan kannalta;
73. viittaa IPCC:n (hallitustenvälisen ilmastopaneelin) kolmanteen raporttiin, jossa ydinenergia mainitaan
yhtenä ilmastonmuutoksen hidastamisen keinona;
74. toteaa, että vaikka valinta, jonka kukin jäsenvaltio tekee ydinenergian hyväksi tai sitä vastaan, kuuluu
sen yksinomaiseen toimivaltaan, valinta saattaa vaikuttaa sähkön hintakehitykseen muissa jäsenvaltioissa;
75. kehottaa komissiota ehdottamaan toimia, joilla pyritään ylläpitämään EU:ssa korkeaa osaamisen
tasoa, jota vaaditaan, jos ydinenergia aiotaan säilyttää toteuttamiskelpoisena vaihtoehtona;
76. huomauttaa, että lyhyen ja keskipitkän aikavälin päätökset ydinenergian käytöstä vaikuttavat suoraan
myös ilmastotavoitteisiin, joita EU voi realistisesti asettaa; huomauttaa, että jos ydinenergia hylätään, kasvi-huonekaasupäästöjen vähentämistä ja ilmastonmuutoksen torjumista koskevia tavoitteita ei voida saavuttaa;
77. muistuttaa, että ydinenergiaa käyttävät jäsenvaltiot ovat sitoutuneet noudattamaan kansainvälisesti
sovellettavia turvallisuus- ja ydinsulkunormeja, ja tunnustaa tässä yhteydessä Euratom-sopimuksen erityisenmerkityksen;
78. pitää myönteisenä korkean tason työryhmän ”Ydinturvallisuus ja ydinjätehuolto ”perustamista ja pitää
ydinenergiafoorumin perustamista tärkeänä toimijoiden foorumina, jolla toimijat voivat käsitellä ydinalaninvestointien etenemissuunnitelmaa, joka edistää läpinäkyvää, asianmukaista, dokumentoitua ja tasapainoistavuoropuhelua kaikista ydinenergiaan ja sen käyttöön liittyvistä kysymyksistä;
79. pitää myönteisenä komission kehotusta asettaa EU:n yhteiset ydinturvallisuuden vertailutasot; katsoo
tässä yhteydessä, että parhaiden käytäntöjen vertaisarvioinnin perusteella kyseisten vertailutasojen olisi oltavakorkeimpien mahdollisten turvallisuusstandardien mukainen;
80. korostaa syyskuussa 2007 perustetun kestävän ydinenergiatekniikan foorumin merkitystä ydinfissiota
koskevan eurooppalaisen strategisen tutkimusohjelman laatimisessa;
81. korostaa, että tunnetut maailmanlaajuiset uraaniesiintymät riittävät arvioiden mukaan yli 200 vuoden
ajaksi ja että esiintymät mahdollistavat joitakin tulevaisuuden vaihtoehtoja, jotka koskevat poliittisten riskienhajauttamista toimitusvarmuuden varmistamiseksi tai kompromissien tekemistä ydinpolttoaineiden lähteidenriskejä, hintoja ja paikkoja koskevien vaihtoehtojen välillä;16.10.2008 FI C 263 E/431 Euroopan unionin virallinen lehti
Keskiviikko 24. lokakuuta 2007
82. painottaa, että neljännen sukupolven reaktoreita käsittelevän kansainvälisen foorumin (GIF), jonka
jäsen Euroopan atomienergiayhteisö on, suunnitelmien mukaan ydinenergialla voi olla kestävä tulevaisuussen ansiosta, että ydinenergia perustuu laajalti sellaisen energiamuodon käyttämiseen, joka mahdollistaaydinenergian mahdollisten sovellusten kehittämisen aikajakson ulottamisen tuhansiin vuosiin, ja joka vähen-tää merkittävästi lopputuotteena syntyvän ydinjätteen määrää ja radioaktiivisuutta;
83. tukee komission lausuntoja ydinenergian kilpailukyvystä ja huomauttaa, että yhteisön rahoitus
Euratomin tutkimuksen seitsemännelle puiteohjelmalle käytetään suurimmaksi osaksi turvallisuus- ja ydin-fuusiotutkimukseen; huomauttaa, että EU:n strategiset kriteerit voidaan täyttää parhaiten siten, että yhteisöntoimet yhdistetään tutkimukseen, jolla kehitetään uuden sukupolven kestävää ydinteknologiaa;
84. huomauttaa, että uraanin hinnan vaihtelut eivät vaikuta merkittävästi ydinenergian tuotantoon, koska
ydinpolttoaineen osuus sähkön hinnasta on vähäinen;
85. korostaa pitkät investointikaudet huomioon ottaen vakaan oikeudellisen ja poliittisen toiminta-
kehyksen välttämättömyyttä;
86. viittaa vuonna 2006 tehtyyn Eurobarometri-kyselyyn, jonka mukaan väestön tietämyksen taso vai-
kuttaa erittäin paljon sen suhtautumiseen ydinenergiaan; korostaa näin ollen ydinenergiaa koskevan avoimen
ja julkisen keskustelun merkitystä kaikissa jäsenvaltioissa yleisen tietoisuuden lisäämiseksi ydinvoiman myön-
teisistä ja kielteisistä vaikutuksista ennen poliittisten päätösten tekemistä;
87. kehottaa komissiota ja jäsenvaltioita vihdoinkin edistymään loppusijoituskysymyksessä, jotta väli-
varastointi lähellä maanpintaa voidaan lopettaa;
88. muistuttaa, että neljännen sukupolven reaktoreiden odotetaan parantavan polttoaineen tehokasta
käyttöä ja vähentävän jätteen määrää; kehottaa siksi komissiota ja jäsenvaltioita keskittymään rakennemate-riaalien kehittämiseen ja ydinpolttoaineen käytön optimointiin sekä tukemaan hankkeita, joilla pyritäänkehittämään neljännen sukupolven reaktoreiden prototyyppejä;
89. toteaa, että ydinenergian käyttö voi luoda synergioita uusiutuvien energialähteiden kanssa, esimerkiksi
tarjoamalla omaperäisiä menetelmiä vedyn tai biopolttoaineiden tehokkaaseen ja edulliseen tuotantoon;
90. muistuttaa, että maailmassa ollaan suunnittelemassa tai rakentamassa kymmeniä ydinvoimaloita ja
että on ratkaisevan tärkeää, että eurooppalaiset yritykset osallistuvat niiden rakentamiseen sekä teollisuus-strategian kannalta että mahdollisimman tiukkojen turvallisuusperiaatteiden edistämiseksi koko maailmassa;
91. muistuttaa vielä Euratomin lainojen roolista ja kehottaa jäsenvaltioita varmistamaan tämän tärkeän
välineen saatavuuden myös tulevaisuudessa;
*
**
92. kehottaa puhemiestä välittämään tämän päätöslauselman neuvostolle ja komissiolle.C 263 E/432 FI 16.10.2008 Euroopan unionin virallinen lehti
Keskiviikko 24. lokakuuta 2007